Нобэ
Щалъхуа щIыналъэ щыпсэуж лъэпкъхэм я дунейпсо махуэщ
Болгарием и Дзэ-тенджыз флотым и махуэщ
Канадэм щагъэлъапIэ мамырщIэкъухэм я махуэр
США-м и мэзхэр мафIэсым щыхъумэным и лъэпкъ махуэщ
Сингапур Республикэм и махуэщ
ЮАР-м щагъэлъапIэ цIыхубзхэм я махуэр
1173 гъэм Пиза къалэм (Италие) ухуэн щыщIадзащ чэщанэ. Ар дуней псом цIэрыIуэ щызыщIар лъэныкъуэкIэ ещIауэ зэрыщытырщ. 1173 — 1250 гъэхэм ищхъэрэкIэ, 1272 — 1997 гъэхэм ипщэкIэ ещIащ. А чэщанэр дунейм и хъу- гъуэфIыгъуэхэм яхибжащ ЮНЕСКО-м.
1859 гъэм Америкэм щыщ Эймс Натан эскалатор къызэригупсысам щыхьэт техъуэ тхылъ къратащ.
1940 гъэм Берлин — Багдад гъущI гъуэгур ухуэн яухащ.
1942 гъэм блокадэм ит Ленинград къалэм щагъэзэщIат Шостакович Дмитрий и «Ебланэ симфониер».
1945 гъэм СССР-м Японием зауэ ирищIылIащ, и дзэхэр Маньчжурием иришэри.
1945 гъэм Японием и Нагасаки къалэм США-м и кхъухьлъатэм атомнэ бомбэ щридзыхащ. ЦIыху мин 74-рэ хэкIуэдауэ, къалэм щыщ Iыхьэшхуи зэтракъутауэ щытащ.
1965 гъэм Сингапурыр Малайзием къыхэкIри, къэрал щхьэхуэ хъуащ.
1990 гъэм Карельскэ АССР-м и къэрал суверенитетым теухуа унафэр къащтащ. 1991 гъэм къыщыщIэдзауэ ар УФ-м щыщ Карелие Республикэщ.
1990 гъэм «Эхо Москвы» радиостанцым лэжьэн щIидзащ.
1992 гъэм Барселонэ (Испание) щызэхуащIыжащ ХХV Гъэмахуэ Олимп джэгухэр.
Кавказым и археолог, археограф Берже Адольф къызэралъхурэ илъэси 188-рэ ирокъу.
Политик, 1994 — 2005 гъэхэм Украинэм абы и президенту щыта Кучмэ Леонид и ныбжьыр илъэс 78-рэ ирокъу.
УсакIуэ, КъБР-м щэнхабзэмкIэ щIыхь зиIэ и лэжьакIуэ Вындыжь Марие къыщалъхуа махуэщ.
Америкэм щыщ уэрэджыIакIуэ, актрисэ Хьюстон Уитни къызэралъхурэ илъэс 53-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Хуабэр махуэм градус 29 — 30, жэщым градус 20 — 24-рэ щыхъунущ.
